stanford-oval/wikipedia huggingface dataset:
Jean Martin de Ron

Jean (Johan) Martin de Ron (13. marraskuuta 1789 Tukholma – 20. helmikuuta 1817 Lissabon) oli ruotsalainen säveltäjä, klarinetisti ja fagotisti.
De Ron syntyi maasta muuttaneeseen ranskalaiseen hugenottiperheeseen. Hänen isänsä oli sotilasuraa varhain luonut, sittemmin kauppiaaksi siirtynyt Jacob De Ron (1739–1826), joka asettui Tukholmaan vuonna 1776. Hänen äitinsä oli Maria Charlotta von Breda (1762–1812), joka oli taiteilija Carl Fredrik von Bredan sisar. Carl Fredrik von Breda maalasi Jean Martin de Ronista vuonna 1802 muotokuvan, joka on Sinebrychoffin taidemuseon kokoelmissa Helsingissä.
De Ron kävi todennäköisesti reformoidun kirkon koulua, mutta sai myös laajaa musiikkikasvatusta. Musiikkitieteilijä Martin Tegenin mukaan hän opiskeli ainakin hovikapellimestari Joachim Nicolas Eggertin johdolla. De Ron työskenteli eri puolilla Eurooppaa matkustaessaan isänsä työn merkeissä. Hän asui vuosina 1810–1811 Amsterdamissa, mutta oli palannut Tukholmaan vuonna 1812 ja vietti vuonna 1813 aikaa Viipurissa. Matkojensa aikana De Ron teki yhteistyötä merkittävien paikallisten muusikoiden kanssa.
De Ron saavutti sävellyksillään huomattavaa arvostusta elinaikanaan. Hänen teoksiaan kustansi Breitkopf & Härtel Leipzigissa. De Ron asui jonkin aikaa Portugalissa ennen kuolemaansa. Hän kiinnostui maan musiikkikulttuurista, jota esitteli eräissä musiikkilehteen Allgemeine musikalische Zeitung vuonna 1816 laatimissaan artikkeleissa. De Ron menehtyi tuberkuloosiin 27-vuotiaana. Hänen tuotantonsa koostuu ensisijaisesti kamarimusiikista. Hän sävelsi teoksia eri puhallinsoittimille, mutta laati myös kolme valmistunutta ja kaksi keskeneräisiksi jäänyttä jousikvartettoa. De Ronin tuotantoon kuuluu myös lauluja, joita hän paitsi sävelsi itse, myös sovitti. Lisäksi hän sävelsi konsertot klarinetille ja fagotille. Martin Tegenin mukaan Joseph Haydnin tuotanto ja Ludwig van Beethovenin varhaiset teokset vaikuttivat De Ronin musiikkiin samoin kuin hänen opettajansa Eggertin tuotantoon, varsinkin jousikvartettojen osalta. Säveltäjä, musiikkiteoreetikko Sven E. Svensson pani merkille Wolfgang Amadeus Mozartin ja esiromanttisen ranskalaisen sekä italialaisen musiikin merkittävästä vaikutuksesta huolimatta De Ronin tyylin yksilöllisyyden, edistyneen harmonian hyödyntämisen ja kehittyneen sävellystekniikan.
Vuonna 1900 Jean Martin de Ronin vanhemman veljen Gustafin lapsenlapsi Hélène de Ron lahjoitti säveltäjän käsikirjoitukset ja muut materiaalit silloiselle Ruotsin kuninkaallisen musiikkiakatemian kirjastolle, joka nykyään kuuluu Musik- och teaterbiblioteketiin.
Jason White

Jason White vuonna 2009.
Jason White (s. 11. marraskuuta 1973 Little Rock, Arkansas) on yhdysvaltalainen muusikko. Hän on tullut tunnetuksi muun muassa Pinhead Gunpowder -yhtyeen jäsenenä, avustajana Green Dayn keikoilla ja myös the Network -yhtyeessä (salanimellä Balducci). White on ollut neljällä Green Dayn musiikkivideolla: Ensin When I Come Aroundilla (1994), seuraavaksi Wake Me Up When September Endsillä (2005) Working Class Herolla (2007) ja viimeisimpänä "21 Guns" (2009). Hän omistaa Green Dayn keulakuvan Billie Joe Armstrongin kanssa levy-yhtiön Adeline Records ja vaatelinjan Adeline Streetin.
Yhtyeet

Numbskulz (kitara, 1988)
Step By Step (laulu, 1989–1990)
Chino Horde (basso, 1990–1993)
Fishwagon (kitara/laulu, 1991)
Monsula (kitara, 1992)
Pretty (basso, 1993)
Sixteen Bullets (basso, 1994)
Pinhead Gunpowder (kitara/laulu, 1995-)
The Big Cats (basso/laulu, 1996–2000; kitara/laulu, 2000-)
Green Day (kitara, 1998-)
The Influents (kitara/laulu, 1999–2003)
The Kicks (kitara, 2000–2004)
The Network, salanimellä Balducci (kitara, 2003-)
Green Day
| --- | --- |
Studiolbumit:   39/Smooth  Kerplunk!  Dookie  Insomniac  Nimrod.  Warning:  American Idiot  21st Century Breakdown  ¡Uno!  ¡Dos!  ¡Tré!  Revolution Radio  Father of All Motherfuckers  Saviors 
Kokoelmat:   1,039/Smoothed Out Slappy Hours  International Superhits!  Shenanigans  Greatest Hits  Demolicious 
Livealbumit:  Bullet in a Bible Awesome as Fuck 
EP:t:   1,000 Hours  Slappy  Sweet Children  Bowling Bowling Bowling Parking Parking 
Videografia:   ‘’International Supervideos!’’  ‘’¡Cuatro!’’
John Landy

| Mitalit | Mitalit | Mitalit |  |
| --- | --- | --- | --- |
|  John Landy vuonna 1954. |  John Landy vuonna 1954. |  John Landy vuonna 1954. |  |
Maa:   Australia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Melbourne 1956 | 1 500 m |  |
John Michael Landy AC, CVO, MBE (12. huhtikuuta 1930 Melbourne – 24. helmikuuta 2022) oli australialainen keskimatkojen juoksija ja olympiamitalisti, joka toimi vuosina 2001–2006 Victorian osavaltion kuvernöörinä.
Landy juoksi mailin maailmanennätyksen 3.57,9 kansainvälisessä kilpailussa Turussa 21. kesäkuuta 1954, jolloin hänestä tuli kaikkien aikojen toinen neljän minuutin alittaja Roger Bannisterin jälkeen. Hän juoksi samalla myös 1 500 metrin maailmanennätyksen 3.41,8. Landy osallistui Helsingin kesäolympialaisiin 1952 ja Melbournen kesäolympialaisiin 1956, joista jälkimmäisissä hän saavutti pronssimitalin 1 500 metrillä. Helsingissä hän kilpaili 1 500 ja 5 000 metrillä, joissa ei yltänyt loppukilpailuun. Hän vannoi Melbournen kesäolympialaisten urheilijoiden olympiavalan hattu päässään ja epätavallisin sanoin, mitkä asiat aiheuttivat kummastelua. Vuonna 1985 Arto Terosen haastattelema Landy kertoi, että seremoniamestari oli käskenyt hänen pitää hatun päässään valan aikana ja lausua vala Lontoon kesäolympialaisten 1948 sanamuodoilla.
Landy ilmoitti toukokuussa 1955 lehdistölle lopettavansa kilpauransa. Hän kuitenkin jatkoi kilpailemista vielä seuraavan vuoden olympialaisiin asti.
Landyn valmentajana toimi vuoteen 1952 asti Percy Cerutty.
Janka Bryl

Janka Bryl vuonna 1985.
Janka Bryl (valkoven. Я́нка Брыль, oikealta nimeltään Ivan Antonavitš Bryl, Іва́н Анто́навіч Брыль, ven. Ива́н Анто́нович Брыль; 4. elokuuta 1917 Odessa – 25. heinäkuuta 2006 Minsk) oli valkovenäläinen kirjailija.
Bryl syntyi rautatieläisen perheeseen. Vuodesta 1922 lähtien perhe asui Puolaan kuuluneessa Valko-Venäjän länsiosassa. Bryl kävi alakoulun ja työskenteli maatilalla. Vuonna 1939 hänet kutsuttiin Puolan armeijaan. Bryl joutui saksalaisten vangiksi, mutta pakeni vuonna 1941 ja liittyi partisaaneihin. Vuodesta 1944 lähtien hän työskenteli Minskissä toimittajana ja vuosina 1966–1971 Valko-Venäjän kirjailijaliiton hallituksen sihteerinä. Bryl kuului Neuvostoliiton kirjailijaliittoon vuodesta 1945 ja toimi kahteen otteeseen Valko-Venäjän SNT:n korkeimman neuvoston kansanedustajana. Hän oli Valko-Venäjän Pen-keskuksen jäsen vuodesta 1989.
Brylin ensimmäiset teokset ilmestyivät Vilnassa vuonna 1938. Hän kirjoitti kertomuksia, romaaneja, lastenkirjoja ja esseitä sekä käänsi venäläistä, ukrainalaista ja puolalaista kirjallisuutta. Kirjailijan pääteoksena pidetään omaelämäkerrallista romaania Ptuški i gnjozdy (”Linnut ja pesät”, 1964). Hän on laatinut Hatynin joukkomurhasta kertovan dokumenttikirjan Ja z vognennai vjoski (”Olen poltetusta kylästä”, 1975) yhdessä Ales Adamovitšin ja Uladzimir Kalesnikin kanssa. Pienoisromaani Muštuk i papka (”Holkki ja kansio”, 1990) kertoo Stalinin vainoissa kuolleesta veljestä.
Bryl sai Stalin-palkinnon kertomuksesta U Zabalotstsi dneje (”Suon takana sarastaa”) vuonna 1952, Jakub Kolasin kirjallisuuspalkinnon kirjasta Pratsjag razmovy (”Keskustelun jatko”) vuonna 1963 ja Valko-Venäjän SNT:n valtionpalkinnon kertomuksesta Zolak, ubatšany zdaljok (”Kaukaa nähty sarastus”) vuonna 1982. Hänelle myönnettiin Valko-Venäjän kansankirjailijan arvonimi vuonna 1981.
Suomennettu teos

Lena ja pieni vaahtera: kertomuksia (Lipka i kljonik). Suom. Leila Peterzens. Petroskoi: Karjalan ASNT:n valtion kustannusliike, 1957.
Jamie Cook

| Jamie Cook |
| --- | --- |
 Cook esiintymässä vuonna 2018.
Henkilötiedot
Syntynyt: 8. heinäkuuta 1985 (ikä 39) Merseyside, Britannia
Ammatti:  muusikko, lauluntekijä
Muusikko
Laulukielet:  englanti
Aktiivisena:  2002–
Tyylilajit:  indie rock, psykedeelinen rock, garage rock, post-punk revival,
Soittimet:  kitara
Yhtyeet:  Arctic Monkeys
Levy-yhtiöt:  Domino
Aiheesta muualla
www.arcticmonkeys.com
  [ Muokkaa Wikidatassa ] [ ohje ]  
Jamie Robert Cook (s. 8. heinäkuuta 1985 Merseyside) on brittiläinen muusikko, joka tunnetaan parhaiten indie rock -yhtye Arctic Monkeysin kitaristina.
Arctic Monkeys

Cook oli nuorena toisen Arctic Monkeysin jäsenen, Alex Turnerin, naapuri. Yhdessä muiden jäsenten kanssa he perustivat yhtyeen vuonna 2001.
Vielä yhtyeen alkuaikoina Cook osallistui taustalauluun, mutta myöhemmin ei niinkään.
Käännös suomeksi
Jamie Chadwick

| Jamie Chadwick |
| --- | --- |

Henkilötiedot
Koko nimi:  Jamie Laura Chadwick
Syntynyt: 20. toukokuuta 1998 (ikä 26) Bath, Somerset, Englanti
Kansalaisuus:   Iso-Britannia
Aiheesta muualla
jamiechadwickracing.com
Jamie Laura Chadwick (s. 20. toukokuuta 1998 Bath, Iso-Britannia) on brittiläinen autourheilija. Vuodesta 2020 lähtien hän on toiminut Formula 1 -talli Williamsin testikuljettajana ja vuonna 2022 hän vahvisti asemiaan tallissa liittymällä sen kuljettaja-akatemiaan. Vuonna 2019 Chadwick kilpaili Aasian F3 -sarjassa. Vuosina 2019, 2021 ja 2022 hän voitti W Series -sarjan ja on näin voittanut sen joka kerta kun sarjassa on kilpailtu. Monien muiden kuljettajien tavoin Chadwick osallistui virtuaalisiin autourheilukilpailuihin Koronaviruspandemian aikana.
W Series -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- |
| 2019 | Hitech GP | HOC 1 | ZOL 2 | MIS 1 | NOR 3 | ASS 3 | BRH 4 |  |  | 110 | 1. |
| 2021 | Veloce Racing | RBR 6 | RBR 1 | SIL 3 | HUN 1 | SPA 2 | ZAN 2 | COA 1 | COA 1 | 159 | 1. |
| 2022 | Jenner Racing | MIA 1 | MIA 1 | CAT 1 | SIL 1 | LEC 1 | HUN 2 | SIN Kesk. |  | 143 | 1. |
Jefferson (jalkapalloilija, 1988)

| 0 | 1 | 2 | 3 |
| --- | --- | --- | --- |
–
Henkilötiedot
Koko nimi: Jefferson Nascimento
Syntymäaika: 5. heinäkuuta 1988 (ikä 36)
Syntymäpaikka: Campo Formoso, Brasilia
Pelipaikka: vasen laitapuolustaja
Pituus: 176 cm
Seura
Seura: Braga
Pelinumero: 4
Seurat
| Vuodet | Seura | O | (M) |
| 0000–2008 | São Caetano | – | (–) |
| 2008 | → Guaratinguetá (laina) | – | (–) |
| 2008–2012 | Desportivo Brasil | – | (–) |
| 2008–2009 | → Palmeiras (laina) | 10 | (0) |
| 2010 | → Grêmio Barueri (laina) | – | (–) |
| 2010–2011 | → Estoril Praia (laina) | 25 | (2) |
| 2011 | → Fluminense (laina) | 1 | (0) |
| 2012 | → Náutico (laina) | – | (–) |
| 2012 | → Santa Cruz (laina) | – | (–) |
| 2012–2013 | Estoril Praia | 28 | (4) |
| 2013– | Sporting CP | 77 | (3) |
| 2013 | Sporting CP B | 1 | (0) |
| 2017– | → Braga (laina) | 2 | (0) |
| Yhteensä | Yhteensä | 144 | (9) |
 Seurajoukkueuran tilastot kattavat vain kansalliset sarjat, päivitetty 1. syyskuuta 2017.
Jefferson Nascimento, tunnetaan nimellä Jefferson (s. 5. heinäkuuta 1988 Campo Formoso, Brasilia), on brasilialainen jalkapalloilija. Pelipaikaltaan hän on vasen laitapuolustaja.
Jodoigne

| Jodoigne Geldenaken |
| --- | --- |
 lippu:  vaakuna
 Jodoignen sijainti.
 Jodoigne
 Koordinaatit: 50°43′N, 4°52′E 
Valtio:  Belgia
Provinssi:  Vallonian Brabant
Arrondissementti:  Nivelles
Hallinto:  
 – Asutustyyppi:  Kunta
 – Pormestari:  Jean-Paul Wahl
Pinta-ala:  
 – Kokonaispinta-ala:  73.31 km²
Väkiluku (1.1.2007):  12 644
 – Väestötiheys:  172 as./km²
Aikavyöhyke:  UTC+1
 – Kesäaika:  UTC+2
Postinumero:  1370
 
 www.jodoigne.be 
Infobox OKVirheellinen NIMI-arvo: 
Jodoigne (holl. Geldenaken) (valloniksi Djodogne) on kunta Belgiassa, Vallonian Brabantin provinssissa. Pinta-alaa Jodoignella on 73,31 neliökilometriä. 1. tammikuuta 2007 kunnassa oli 12 644 asukasta ja asukastiheys oli 172 as./km². Kunnan pormestarina toimii Jean-Paul Wahl.
Kunta muodostuu seuraavista kylistä: Dongelberg, Jauchelette, Jodoigne, Jodoigne-Souveraine (holl. Opgeldenaken), Lathuy, Mélin, Piétrain (holl. Petrem), Saint-Jean-Geest (holl. Sint-Jans-Geest), Saint-Rémy-Geest ja Zétrud-Lumay.
Kuuluisia asukkaita

Eugène Joseph Delporte, astronomi
Marc Wilmots, jalkapalloilija
Louis Michel, poliitikko
Aiheesta muualla

Kuvia tai muita tiedostoja aiheesta Jodoigne Wikimedia Commonsissa
Kunnan kotisivut (ranskaksi)
Vallonian Brabantin provinssin kunnat
Jodoignen keskustaa.
Jair Bolsonaro

| Jair Bolsonaro |
| --- | --- |
 Bolsonaron virallinen muotokuva vuodelta 2019.
Brasilian 38. presidentti
 1. tammikuuta 2019 – 1. tammikuuta 2023  
Varapresidentti:  Hamilton Mourão
Edeltäjä:  Michel Temer
Seuraaja:  Luiz Inácio Lula da Silva
Kansanedustaja
 1. helmikuuta 1991–2019  
Vaalipiiri:  Rio de Janeiro
Henkilötiedot
Syntynyt: 21. maaliskuuta 1955 (ikä 69) Glicério, São Paulo, Brasilia
Kansalaisuus:  brasilialainen
Tiedot
Puolue:  Aliança pelo Brasil (APB) (2019–)
Muut puolueet:   Partido Social Liberal (PSL) (2018–2019)  PSC (2016–2018)  PP (2005–2016)  PFL (2005)  PTB (2003–2005)  PPB (1995–2003)  PPR (1993–1995)  PP (1993)  PDC (1989–1993) 
Uskonto:  katolinen
 Nimikirjoitus
Sotilaspalvelus
Palvelusmaa(t):   Brasilia
Puolustushaara:  Brasilian maavoimat
Palvelusvuodet:  1971–1988
Sotilasarvo:  kapteeni
Jair Messias Bolsonaro (s. 21. maaliskuuta 1955 Glicério, São Paulo, Brasilia) on brasilialainen poliitikko, joka toimi Brasilian presidenttinä vuosina 2019–2023. Bolsonaro voitti vuoden 2018 presidentinvaalit, mutta hänen valtakautensa jäi yhden kauden mittaiseksi hänen hävittyä vuoden 2022 presidentinvaaleissa Luiz Inácio Lula da Silvalle.
Bolsonaro on taustaltaan armeijan upseeri. Hän on luvannut taistella kovin ottein rikollisuutta ja korruptiota vastaan. Bolsonaro pyrkii kehittämään ja vapauttamaan kauppaa ja taloutta. Hän kannattaa kristillisiä arvoja. Bolsonaro vastustaa ympäristöliikettä, koska hänen mukaansa se haittaa hakkuisiin ym. perustuvaa taloutta. Bolsonaron vastustajat näkevät hänet yleensä äärioikeistolaisena, kannattajat puolestaan perinteisenä konservatiivina. Bolsonaron mielestä Brasilian sotilasdiktatuuri oli hyvää aikaa. Lausuntojensa mukaan hän ei piittaa seksuaalivähemmistöjen, alkuperäiskansojen ja naisten oikeuksista. Bolsonaro on luvannut kunnioittaa maan demokratiaa.
Bolsonarolla on tukijoita erityisesti konservatiivisten protestanttien keskuudessa ja Brasilian liike-elämässä.
Tausta

Alkujaan Bolsonaro on entinen asevoimien kapteeni. Hänet valittiin kansanedustajaksi kansalliskongressin edustajainhuoneeseen vuonna 1991. Bolsonaro on kuulunut sosiaaliliberaaliseen puolueeseen (PSL), mutta marraskuussa 2019 hän erosi PSL-puolueesta ja perusti uuden puolueen Aliança pelo Brasil (APB).
Virginiassa Yhdysvalloissa vuodesta 2005 asuneella brasilialaisella entisellä astrologilla ja itseoppineella filosofilla Olavo de Carvalholla on arveltu olevan merkittävää vaikutusvaltaa Bolsonaron joihinkin poliittisiin päätöksiin, erityisesti Bolsonaron kolmen pojan välityksellä. Carvalho on tuonut esille näkemyksiään kansainvälisestä laajasta vasemmiston salaliitosta ja hänen aatemaailmaansa pidetään varsin äärioikeistolaisena. Bolsonaron valinta ulkoministerikseen oli Ernesto Araujo ilmeisesti juuri Carvalhon suosituksen perusteella.
Presidentinvaalit 2018

Presidentinvaalien ensimmäisellä kierroksella 7. lokakuuta 2018 Bolsonaro sai eniten ääniä ja pääsi toiselle kierrokselle. Vaalikampanjan aikana vasemmistoaktivisti Adelio Bispo de Oliveira puukotti Bolsonaroa. Iskun jälkeen Bolsonaro pysyi sivussa vaaliväittelyistä eikä antanut haastatteluja. Hänen kannatusprosenttinsa kuitenkin nousi. Teräase upposi 12 senttimetrin syvyyteen ja sairaalasta saadun tiedon mukaan Bolsonaro menetti 40 prosenttia verestään.
Toisella kierroksella 28. lokakuuta 2018 Bolsonaro sai 55 prosenttia äänistä ja tuli valituksi. Hänen vastaehdokkaanaan oli vasemmistolaisen Työväenpuolueen (PT) ehdokas Fernando Haddad. Vaalikampanjassaan Bolsonaro oli luvannut erityisesti kitkeä korruptiota ja ottaa käyttöön kovat otteet Brasiliaa riivannutta väkivaltarikollisuutta kohtaan.
Brasilian presidenttinä > Poliittisia näkemyksiä

Bolsonaro sanoo puolustavansa perustuslakia, demokratiaa ja vapautta. Hänen vastustajansa arvioivat hänen olevan vielä oikeistolaisempi kuin vastikään valitut Argentiinan, Chilen, Perun, Paraguayn ja Kolumbian oikeistolaiset johtajat. Bolsonaroa on vasemmiston taholta verrattu Yhdysvaltain Donald Trumpiin ja Filippiinien Rodrigo Duterteen. Bolsonaro on kertonut ihailevansa Yhdysvaltain presidentti Donald Trumpia, jonka kanssa hänellä onkin varsin samankaltainen ilmaisutyyli samanhenkisen maailmankatsomuksen lisäksi. Bolsonaroa on kutsuttu "tropiikin Trumpiksi" ("Trump of the tropics") ja he tapasivatkin Valkoisessa talossa pian Bolsonaron virkakauden alettua.
Talouspolitiikassa Bolsonaro on pyrkinyt toteuttamaan markkinamyönteisiä uudistuksia, laskemaan veroja ja heikentämään mm. uusien julkisen sektorin työntekijöiden työsuhdeturvaa.
Bolsonaro on kiittänyt aiempaa Brasilian sotilasdiktuuria järjestyksen palauttamisesta maahan vuoden 1964 sotilasvallankaappauksessa. Bolsonaron mukaan Brasilian diktatuurin olisi aikoinaan täytynyt tappaa vastustajansa, ei vain kiduttaa. Hänellä on tukijoita erityisesti konservatiivisten protestanttien keskuudessa sekä liike-elämässä. Bolsonaro on maansa suosituin poliitikko, mutta hänen aikaisemmin edustamansa PSL-puolue on kongressissa pieni tekijä.
Ilmastonmuutokseen kriittisesti suhtautuva Bolsonaro kieltäytyi YK:n vuosittaisen ilmastokokouksen 2019 isännöimisestä, joten kokous järjestetään Chilessä, joka tarjoutui huolehtimaan järjestelyistä. Tosin sisäpoliittisten ongelmiensa takia myös Chile joutui perumaan kokouksen, joka lopulta sitten järjestettiin Madridissa.
Presidenttikauden jälkeen

Brasilian korkeimman oikeuden tuomari Alexandre de Moraes määräsi Bolsonaron 14. huhtikuuta 2023 ilmoittautumaan liittovaltion poliisin kuulusteltavaksi koskien hänen rooliaan pääkaupungin väkivaltaisissa mielenosoituksissa.
Kesäkuun lopulla maan korkein vaaliviranomainen määräsi Bolsonaron vaalikelvottomaksi vuoteen 2030 asti. Näin ollen hän ei saa osallistua kunta-, osavaltio- tai liittovaltiotasolla mihinkään vaaleihin.
Yksityiselämä ja perhe

Jair Bolsonarolla on kolme aikuista poikaa; Flavio, Carlos ja Eduardo, jotka osallistuvat aktiivisesti politiikkaan. Heistä Flavio Bolsonaro on Brasilian senaatin jäsen Rio de Janeirosta, Eduardo Bolsonaro on Brasilian edustajainhuoneen jäsen ja Carlos Bolsonaro on Rio de Janeiron paikallishallinnon vaikuttaja. Pojat jakavat isänsä kanssa samankaltaisen maailmankatsomuksen ja Brasiliassa onkin puhuttu Bolsonaron poliittisesta dynastiasta.
Jair Bolsonaro on ollut vuodesta 2007 lähtien naimisissa kolmannen vaimonsa kanssa, joka on häntä 27 vuotta nuorempi Michelle Bolsonaro. Tästä liitosta hänellä on kaksi lasta.
Galleria

Bolsonaro (vasemmalla) vanhempiensa kanssa vuonna 1974.
Bolsonaro kahden poikansa kanssa 1980-luvun lopussa.
Bolsonaro Trumpin kanssa Valkoisessa talossa maaliskuussa 2019.
Putin ja Bolsonaro Brics-maiden kokouksessa vuonna 2019.
Aiheesta muualla

Brazil Election: How Jair Bolsonaro Turned Crisis Into Opportunity – henkilökuva The New York Times -lehdessä (englanniksi)
Jari Kronholm

Jari ”Epe” Kalevi Kronholm on suomalainen punk-laulaja, joka tunnetaan Lama-yhtyeestä, joka toimi vuosina 1979–1982 ja on soittanut reunion-konsertteja tämän jälkeen. Hän toimi myös Musta Paraati -yhtyeen kolmantena laulajana vuosina 1984–1985 laulaen yhtyeen toisella albumilla Käärmeet, sekä Satelliitti-yhtyeessä 1980-luvun loppupuolella ja The Ruts -coveryhtye Rude Boysissa.
Diskografia

Lama-yhtyeen diskografia
Musta Paraati: Myrsky nousee / Punainen salama (single, 1984)
Musta Paraati: Käärmeet (albumi, 1984)
Rude Boys: Rude Live! A Tribute To The Ruts (live-albumi, 2002)
Satelliitti: 1986 (ep, 2010)
Jenny Grip

| Jenny Grip |
| --- | --- |
 Jenny Grip vuonna 2007
Henkilötiedot
Koko nimi:  Jenny Maria Grip
Syntynyt: 26. elokuuta 1980 Jällivaara, Ruotsi
Kansalaisuus:   Ruotsi
Uran tiedot
Seura:  Åre Längdskidklubb
Laji:  maastohiihto
 Tietolaatikko päivitetty 9. maaliskuuta 2019 
Jenny Maria Grip (o.s. Hansson, s. 26. elokuuta 1980 Jällivaara) on ruotsalainen uransa lopettanut maastohiihtäjä. Hänen saavutuksiinsa kuuluvat Vaasahiihdon voitto 2011 sekä ensimmäinen tila Nordic Ski Marathon Cupissa 2010. Lisäksi Grip on voittanut Tjejvasanin vuonna 2011. Hän lopetti hiihtouransa toukokuussa 2013.
Käännös suomeksi
James Gregory

| James Gregory |
| --- | --- |

Henkilötiedot
Syntynyt: Marraskuussa 1638 Drumoak, Skotlanti
Kuollut: Lokakuussa 1675 Edinburgh, SKotlanti
Kansalaisuus:  Skotlantilainen
Koulutus ja ura
Tutkimusalue:  Fysiikka
Tunnetut työt:  Peilikaukoputki
Palkinnot:  Royal Societyn jäsen
James Gregory (myös James Gregorie; marraskuussa 1638 – lokakuussa 1675) oli skotlantilainen matemaatikko ja tähtitieteilijä. Hän julkaisi vuonna 1663 teoksen Optica Promota, jossa hän esitteli  kahdesta peilistä koostuvan kaukoputken periaatteen, mutta hän ei onnistunut valmistamaan tarpeeksi hyviä peilejä. Robert Hooke ja Isaac Newton parantelivat peilikaukoputkea Gregoryn kirjaamien ensimmäisten yritysten pohjalta.  Gregoryn suunnittelemia rakenteita on käytetty myös radioteleskooppien rakentelussa, esimerkiksi jättiläismäinen Arecibon radioteleskooppi on perusrakenteeltaan "gregoriaaninen teleskooppi". Gregory julkaisi myös sarjakehitelmiä trigonometrisille funktioille.